ai4bharat/Pralekha huggingface dataset:
ప్రధాన మంత్రి కార్యాలయం
ఈ రోజు న మంత్రిమండలి తీసుకొన్న నిర్ణయం భారతదేశం లో ప్రజల కు టీకా మందుఇప్పించే కార్యక్రమం యొక్క పరిధి ని పెంచడం తో పాటు ఒక ఆరోగ్యవంతమైనటువంటి దేశాన్నిఆవిష్కరించనుంది: ప్రధాన మంత్రి
దేశ పౌరుల లో 18 ఏళ్ళ వయస్సు పైబడిన వారందరికీ 2022వ సంవత్సరం జులై 15వ తేదీ మొదలుకొని రాబోయే 75 రోజుల లో ప్రభుత్వ టీకాకరణ కేంద్రాల లో కోవిడ్-19 ముందుజాగ్రత డోజు  ను ఉచితం గా ఇప్పించాలన్న నిర్ణయం ‘భారతదేశం లో ప్రజల కు టీకామందు ను ఇప్పించే కార్యక్రమం యొక్క పరిధి ని విస్తరించడమే కాకుండా ఒక ఆరోగ్యవంతమైనటువంటి దేశాన్ని ఆవిష్కరించడానికి తోడ్పడగలదన్న ఆశాభావాన్ని’ ప్రధాన మంత్రి శ్రీ నరేంద్ర మోదీ వ్యక్తం చేశారు.
ఈ రోజు న జరిగిన మంత్రివర్గ సమావేశం లో ఈ నిర్ణయాన్ని #AzadiKaAmritMahotsav కార్యక్రమం లో భాగం గా తీసుకోవడమైంది.
కేంద్ర ఆరోగ్య శాఖ మంత్రి డాక్టర్ మన్ సుఖ్ మాండవీయ చేసిన ఒక ట్వీట్ కు జవాబు గా ప్రధాన మంత్రి తాను కూడా ఒక ట్వీట్ చేశారు. అందులో -
కేంద్రం ‘‘ప్రజల కు టీకాల ను ఇప్పించడం అనేది కోవిడ్-19 కి వ్యతిరేకం గా పోరాటాన్ని జరపడం లో ఒక ప్రభావవంతమైనటువంటి సాధనం గా ఉంది. ఈ రోజు న మంత్రిమండలి తీసుకొన్న నిర్ణయం భారతదేశం లో ప్రజల కు టీకామందు ను ఇప్పించే కార్యక్రమం తాలూకు పరిధి ని విస్తరించడం తో పాటు ఒక ఆరోగ్యవంతమైన దేశాన్ని ఆవిష్కరించడాని కి కూడా తోడ్పడగలుగుతుంది.’’ అని ప్రధాన మంత్రి పేర్కొన్నారు.
పంచాయతీరాజ్ మంత్రిత్వ శాఖ
'ఆజాది కా అమృత్ మహోత్సవ్'లో భాగంగా "2030 నాటికి ఆకలి అంతం" అంశంపై జాతీయ వెబినార్ నిర్వహించనున్న కేంద్ర పంచాయతీరాజ్ శాఖ
ఈ నెల 23న వెబినార్ను ప్రారంభించనున్న కేంద్ర మంత్రి శ్రీ గిరిరాజ్ సింగ్
ఆకలిపై పోరాటంలో భారతదేశ స్థితిపై నాయకులకు ఈ వెబినార్ సంపూర్ణ అవగాహన కల్పిస్తుందని యోచన
వెబినార్కు హాజరుకానున్న ప్రపంచ ఆహార కార్యక్రమం ప్రతినిధి, రాష్ట్రాల పంచాయితీరాజ్ మంత్రులు
'ఆజాది కా అమృత్ మహోత్సవ్'లో భాగంగా, కేంద్ర పంచాయతీరాజ్ మంత్రిత్వ శాఖ ఈ నెల 23న జాతీయ వెబినార్ నిర్వహించనుంది. "సుస్థిరాభివృద్ధి లక్ష్యాల స్థానికీకరణ, పంచాయతీల పాత్ర - లక్ష్యం 2 - ఆకలి అంతం"పై ఈ వెబినార్ ఉంటుంది. కేంద్ర పంచాయితీరాజ్ శాఖ మంత్రి శ్రీ గిరిరాజ్ సింగ్ వెబినార్ను ప్రారంభిస్తారు. మంత్రిత్వ శాఖ సహాయ మంత్రి శ్రీ కపిల్ మోరేశ్వర్ పాటిల్ కూడా పాల్గొంటారు.
ఆకలిపై పోరాటంలో భారతదేశ స్థితిపై, రోజు మొత్తం జరిగే వెబినార్లో నాయకులకు సంపూర్ణ అవగాహన కల్పించే ప్రయత్నం చేస్తారు. ఆకలి అంతానికి కేంద్ర, రాష్ట్ర ప్రభుత్వాలు తీసుకొచ్చిన వివిధ పథకాలు, కార్యక్రమాలు, చర్యల గురించి కూడా సమాచారం అందిస్తారు. 2030 నాటికి ఆకలి రహిత పంచాయతీను సృష్టించడానికి, తద్వారా ఆకలి రహిత భారతదేశాన్ని నిర్ధరించడానికి స్థానిక స్థాయుల్లో చర్యలు తీసుకోవడానికి వీలు కల్పించే ఆయా పథకాల గురించి క్షుణ్నంగా వెబినార్లో వివరిస్తారు.
23.08.2021న ఉదయం 10 గంటల నుంచి వెబినార్లో చర్చలు ప్రారంభమవుతాయి. ఆకలిపై పోరాటంలో ప్రపంచంతోపాటు భారతదేశ స్థితిపై చర్చలతో పాటు; ఆహార ఉత్పత్తి & ఆహార భద్రత, స్థిరమైన వ్యవసాయ ఉత్పత్తి, ప్రజా పంపిణీ, ఆహార ఉత్పత్తి & శుద్ధి ప్రక్రియల్లో నష్టాలను తగ్గించడం, పోషకాహార భద్రత, 2030 నాటికి ఆకలి రహిత భారతదేశాన్ని సాధించేందుకు సాంకేతిక పరిష్కారాల పెంపు వంటి క్లిష్టమైన అంశాలపై చర్చించేందుకు వెబినార్లో నాలుగు సాంకేతిక సెషన్లను నిర్వహిస్తారు.
ఐరాసకు చెందిన ప్రపంచ ఆహార కార్యక్రమం ప్రతినిధి, వ్యవసాయం & రైతు సంక్షేమం, ఆహారం & ప్రజా పంపిణీ, ఆహార శుద్ధి, భారత ప్రభుత్వ ప్రధాన శాస్త్రీయ సలహాదారు కార్యాలయం వంటి వివిధ కేంద్ర ప్రభుత్వ శాఖలు, విభాగాల ప్రతినిధులు ముఖ్య వక్తలుగా వెబినార్లో ప్రసంగిస్తారు. రాష్ట్రాలు, కేంద్ర పాలిత ప్రాంతాలు, పంచాయితీ రాజ్ సంస్థలు, గ్రామీణ స్థానిక సంస్థల ప్రతినిధులు కూడా చర్చల్లో పాల్గొంటారు.
మూడు అంచెల్లో ఉన్న పంచాయితీలు పెద్ద సంఖ్యలో వెబినార్లో పాల్గొంటాయని భావిస్తున్నారు. కొన్ని రాష్ట్రాలు, కేంద్ర పాలిత ప్రాంతాల నుంచి పంచాయతీరాజ్ శాఖల మంత్రులు కూడా వెబినార్లో పాల్గొంటారని భావిస్తున్నందున, ఆయా శాఖల అధికారులు కూడా వెబినార్కు హాజరవుతారు.
ఎన్ఐసీ వీసీ స్టూడియోస్, వెబెక్స్ మీటింగ్ లింక్తో వెబినార్లో పాల్గొనడంతోపాటు, ఈ నెల 23న ఉదయం 10 గంటల నుంచి https://webcast.gov.in/mopr/ లింక్ ద్వారా ప్రత్యక్ష ప్రసారాన్ని చూడవచ్చు.
(Visitor Counter : 216
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
22 భారతీయ భాషలలో సైన్స్ అందించడంపై చర్చించేందుకు జాతీయ స్థాయి మేధోమథన సమావేశాన్ని నిర్వహించిన సిఎస్ఐఆర్- ఎన్ఐఎస్సిపిఆర్
మొత్తం 22 భారతీయ భాషల్లో సైన్స్ సమాచార మార్పిడిపై కృషిపై 10 జనవరి 2023న న్యూఢిల్లీలోని సిఎస్ఐఆర్ - నేషనల్ ఇనిస్టిట్యూట్ ఆఫ్ సైన్స్ కమ్యూనికేషన్ అండ్ పాలసీ రీసెర్చ్  మేధోమథన సమావేశాన్ని ఏర్పాటు చేసింది. ఈ సమావేశాన్ని హైబ్రిడ్  పద్ధతిలో నిర్వహించారు.
ఈ మేధోమథన సమావేశం సిఎస్ఐఆర్- ఎన్ఐఎస్సిపిఆర్ సీనియర్ శాస్త్రవేత్త శ్రీ హసన్ జావైద్ ఖాన్ స్వాగతోపన్యాసంతో ప్రారంభమైంది. ఈ కీలకమైన సమావేశానికి హాజరైన నిపుణులందరికీ ఆయన కృతజ్ఞతలు తెలిపారు. సిఎస్ఐఆర్- ఎన్ఐఎస్సిపిఆర్, ఇతర సంస్థలు సైన్స్ కమ్యూనికేషన్ విషయంలో చేస్తున్న పలురకాల కృషిని ఆయన వివరించారు. ఇప్పటివరకూ స్పృశించని భాషలు, సుదూర ప్రాంతాలు, చర్చించని అంశాలలో సైన్స్ కమ్యూనికేషన్ ప్రాధాన్యతను, సైన్స్ వ్యాప్తికి సంబంధించి ప్రసార మాధ్యమాల ద్వారా సైన్స్ కమ్యూనికేషన్ ప్రాముఖ్యతను ప్రస్తావిస్తూ, ఇందులో మనం ఇంకా ఎన్నో దూరాలకు ప్రయాణించవలసి ఉందని అన్నారు.
.ఇమేజ్
స్వాగతోపన్యాసం చేస్తున్న సిఎస్ఐఆర్- ఎన్ఐఎస్సిపిఆర్ ప్రధాన శాస్త్రవేత్త శ్రీ హసన్ జావైద్ ఖాన్
భారతీయ భాషలలో సైన్స్ కమ్యూనికేషన్ నిపుణులు ఈ మేధోమథన సమావేశంలో తమ ఆలోచనలను పంచుకున్నారు.
సిఎస్ఐఆర్- ఎన్ఐఎస్సిపిఆర్ శాస్త్రవేత్త డాక్టర్. మనీష్ మోహన్ గోరె మేధోమథన సమావేశ అజెండాను, రూపురేఖలను పరిచయం చేశారు. సిఎస్ఐఆర్- ఎన్ఐఎస్సిపిఆర్ కోసం భారతీయ భాషలలో సైన్స్ సమాచారంపై దృష్టి పెట్టిన ప్రాజెక్టు ప్రధాన ఇన్వెస్టిగేటర్ డాక్టర్ గోరె. ఆయా భాషలలో విజ్ఞాన శాస్త్రాన్ని అందించడంలో విజయాలు, సవాళ్ళు, సంభావ్య పరిష్కారాలు దాని స్థితిగతులను ఆయన చర్చించారు. భారతీయ భాషలలో తులనాత్మకంగా తక్కువ సాహిత్యం ఉన్నవాటిలో ప్రముఖ సైన్స్ సాహిత్యాన్ని అభివృద్ధి చేసేందుకు చట్రాన్ని కూడా ఆయన చర్చించారు.
ఈ మేధోమథన సమావేశానికి, మొత్తం 22 భారతీయ భాషల  లో సైన్స్ సమాచారాన్ని అందించగల నిపుణులైన వారిని ఆహ్వానించారు. వారు ఈ భాషలలో సైన్స్ కమ్యూనికేషన్, లోకప్రియమైన సైన్స్ సాహిత్య అభివృద్ధికి ప్రోత్సాహం, ప్రోత్సాహకాలు, ప్రణాళికలు, ప్రశంసలను అందించేందుకు ప్రణాళికలను చర్చించి, సూచించారు. ఈ 22 అధికారిక భాషలు భారత రాజ్యాంగంలోని 8వ షెడ్యూల్లో పొందుపరిచినవే.
ఈ సమావేశం, భారతీయ భాషలలో సైన్స్ కమ్యూనికేషన్ విశ్లేషణపై దృష్టిపెట్టిన సిఎస్ఐఆర్- ఎన్ఐఎస్సిపిఆర్ ప్రాజెక్టులో భాగం.
సైన్స్ కమ్యూనికేషన్ కోసం ప్రస్తుత చేస్తున్న కృషి స్థితిగతులు & సైన్స్ కమ్యూనికేషన్కు దోహదం చేయడంతో పాటు ప్రజాదరణ పొందిన సైన్స్ సాహిత్యం, భారత అధికారిక భాషలలో సైన్సను అందించడంలో సమకాలీన కీలక సవాళ్ళను చర్చించేందుకు భిన్న భాషలకు చెందిన సైన్స్ కమ్యూనికేషన్ నిపుణులను ఒకచోట సమీకరించడం సమావేశం అజెండా. సమావేశ ఫలితంగా పలు విలువైన సూచనలు అందాయి.
ఆహ్వానించిన నిపుణుల మధ్య చర్చ కోసం ఒక బహిరంగ సెషన్ను సిఎస్ఐఆర్- ఎన్ఐఎస్సిపిఆర్ శాస్త్రవేత్త డాక్టర్ పరమానంద బర్మన్ సంచాలకులుగా వ్యవహరించారు. సమావేశం ముగింపులో సిఎస్ఐఆర్- ఎన్ఐఎస్సిపిఆర్ శాస్త్రవేత్త డాక్టర్ మెహర్ వాన్ నిపుణులకు, సంబంధిత వ్యక్తులకు ధన్యవాదాలు తెలిపారు. ప్రాజెక్టు సిబ్బంది కుమారి నియతీ సింగ్, శ్రీ మహబ్బత్ సింగ్ కూడా ఈ మేధోమథన సమావేశంలో పాలుపంచుకున్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
డిపార్ట్మెంట్ ఆఫ్ టెలికమ్యూనికేషన్స్ 21 క్లీన్లీనెస్ క్యాంపెయిన్లను కలిగి ఉంది, 3630 చదరపు అడుగులు ప్రత్యేక స్వచ్ఛతా ప్రచారం కింద స్థలాన్ని శుభ్రం చేశారు.
స్వచ్ఛతను ప్రచారం చేయడం పెండింగ్లో ఉన్న సూచనలను పరిష్కరించడానికి 2023 అక్టోబర్ 2 నుండి 31 అక్టోబర్, 2023 వరకు ప్రత్యేక ప్రచారం 3.0లో పాల్గొనేందుకు టెలికమ్యూనికేషన్స్ విభాగం సంసిద్ధంగా ఉంది.
భారత ప్రభుత్వం తన ప్రభుత్వ కార్యాలయాల్లో ప్రారంభించిన స్వచ్ఛతా ప్రచారం డిసెంబర్ 2022 నుండి ఆగస్టు 2023 వరకు పరిశుభ్రతను ప్రోత్సహించడంపై గణనీయమైన దృష్టిని కేంద్రీకరించింది. ఈ ప్రత్యేక ప్రచారం ఫ్రేమ్వర్క్లో, అనేక రకాల కార్యకలాపాలు అమలు చేయబడ్డాయి. ఈ కార్యకలాపాలలో పరిశుభ్రత కార్యక్రమాలు, నియమాలు విధానాల సమగ్ర పరిశీలన సరళీకరణ, రికార్డ్ మేనేజ్మెంట్ సిస్టమ్ల సమగ్ర సమీక్ష, కార్యస్థలాన్ని సమర్థవంతంగా ఉపయోగించడం వ్యర్థ పదార్థాల సరైన పారవేయడం, ఇవన్నీ మొత్తం కార్యాలయ అనుభవాన్ని పెంపొందించే లక్ష్యంతో ఉంటాయి. చెప్పుకోదగ్గ పరిమాణాత్మక లక్ష్యాలకు అదనంగా, సమాచార మంత్రిత్వ శాఖ ఆధ్వర్యంలోని టెలికాం శాఖ సంచార్ భవన్ కాంప్లెక్స్లో నిర్దిష్ట ‘ఉత్తమ పద్ధతులను’ అమలు చేసింది ఈ పద్ధతులు ఇప్పటికే ప్రోత్సాహకరమైన ఫలితాలను ఇస్తున్నాయి. ఈ పద్ధతులు ఇలా ఉంటాయి:
సంచార్ భవన్ కాంప్లెక్స్లో సింగిల్ యూజ్ ప్లాస్టిక్ డ్రింకింగ్ వాటర్ బాటిళ్లను ఆపడం.
సంచార్ భవన్ కాంప్లెక్స్లో ప్లాస్టిక్ ఫోల్డర్లను పర్యావరణ అనుకూల రీసైకిల్ పేపర్ ఫోల్డర్లతో భర్తీ చేయడం.
ప్రతి పని రోజు మధ్యాహ్నం కాంట్రాక్టు మహిళా డాక్టర్ కన్సల్టింగ్ సేవలు. సంచార్ భవన్ కాంప్లెక్స్లో పోస్ట్ చేయబడిన 900 మంది రెగ్యులర్ కాంట్రాక్టు ఉద్యోగుల ఆరోగ్యం & పరిశుభ్రతకు ఇది ఒక వరం.
ప్రతి శుక్రవారం మధ్యాహ్నం కార్యాలయ ప్రాంగణాన్ని ప్రత్యేకంగా శుభ్రపరచడానికి నిర్ణీత సమయాన్ని కేటాయించడం.
నేలమాళిగలో కుప్పలుగా పేరుకుపోయిన స్క్రాప్ను శుభ్రపరచడం దానిని రిక్రియేషన్ క్లబ్గా మార్చడం.
పార్కింగ్కు ఆనుకుని ఉన్న స్థలాన్ని ఆధునిక క్యాంటీన్గా మార్చడం.
ప్లాస్టిక్ పెన్నులను పర్యావరణ అనుకూల రీసైకిల్ పెన్నులతో భర్తీ చేయండి.
లేడీస్ వాష్రూమ్లలో శానిటరీ నాప్కిన్ ప్యాడ్ డిస్పెన్సర్ను అందించడం.
ఆఫీస్ ఛాంబర్స్లోని అన్ని లైట్లు/ఇతర ఎలక్ట్రికల్ ఉపకరణాలను 'స్విచ్ ఆన్' 'స్విచ్ ఆఫ్' చేయడానికి మోషన్ సెన్సార్ డిటెక్టర్లను అందించడం.
ప్రత్యేక ప్రచారం పురోగతి
పరిష్కరించిన విషయాలు, సమీక్షించబడిన ఫైళ్లు, ఫైళ్ళ నుండి కలుపు తీసివేత, రాబడి ఖాళీలు ఖాళీ చేయబడిన విషయాల పురోగతి స్థితి క్రింది విధంగా ఉంది-
పరిష్కరించబడిన ప్రజా ఫిర్యాదులు: 35,271
పరిశుభ్రత ప్రచారం: 21
స్పేస్ ఫ్రీడ్: 3,630 చ. అడుగులు
స్క్రాప్ పారవేయడం ద్వారా ఆర్జించిన ఆదాయం: రూ. 6,47,443/-
వీడెడ్ ఫైల్స్: 453
ఆరోగ్యవంతమైన ఉద్యోగులు సంతోషంగా ఉన్న ఉద్యోగులు: సంచార్ భవన్లో పనిచేస్తున్న దాదాపు 900 మంది ఉద్యోగుల కోసం సంచార్ భవన్ బేస్మెంట్లోని స్టోరేజ్ డంప్ కాంపాక్ట్ వ్యాయామశాలగా మార్చబడింది. జిమ్లో ట్రెడ్మిల్స్, క్రాస్ ట్రైనర్, సైక్లింగ్, రోయింగ్ మెషీన్లు డంబెల్స్/వెయిట్లు మొదలైనవి అందుబాటులో ఉన్నాయి. ఔట్సోర్సింగ్ ఉద్యోగులకు ముఖ గుర్తింపు: ఔట్సోర్సింగ్ ఉద్యోగులందరికీ సంచార్ భవన్లో ఫేస్-రికగ్నిషన్ అటెండెన్స్ సిస్టమ్ ఇన్స్టాల్ చేయబడింది. ఇది కాంటాక్ట్లెస్ డేటా ఇంట్లోనే నిల్వ చేయబడి, ఇంటర్నెట్కి కనెక్ట్ చేయబడనందున, డేటా గోప్యత భద్రత కూడా నిర్ధారించబడతాయి.
డిజిటల్ నోటీసు బోర్డు సంస్థాపన: న్యూఢిల్లీలోని సంచార్ భవన్లోని వివిధ అంతస్తులలో ఆరు డిజిటల్ నోటీసు బోర్డు/స్క్రీన్లు ఏర్పాటు చేయబడ్డాయి, ఇవి డిపార్ట్మెంట్ ముఖ్యమైన సంఘటనలను వివిధ విభాగాలు/డివిజన్లు, పథకాలు/విజయ గాథలకు సంబంధించిన ముఖ్యమైన నోటీసులు/సర్క్యులర్లను ప్రదర్శిస్తాయి.
సాంస్కృతిక మంత్రిత్వ శాఖ
రెండు రోజులపాటు 'భారతదేశంలో మ్యూజియంల రీఇమేజింగ్' గ్లోబల్ సమ్మిట్ ను నిర్వహించనున్న హైదరాబాద్
సమిట్ ను ప్రారంభించనున్న కేంద్ర సాంస్కృతిక, పర్యాటక, ఈశాన్య రాష్ట్రాల అభివృద్ధి  శాఖల మంత్రి శ్రీ జి. కిషన్ రెడ్డి
సాంస్కృతిక మంత్రిత్వ శాఖ, భారత ప్రభుత్వం ఆధ్వర్యంలో 2022 ఫిబ్రవరి 15-16 తేదీలలో హైదరాబాద్ లో 'భారతదేశంలో మ్యూజియంల రీఇమేజింగ్' అనే అంశంపై మొదటిసారిగా రెండు రోజులపాటు గ్లోబల్ సమిట్ ను నిర్వహిస్తోంది. ఈ సమావేశం లో భారతదేశం తో పాటు ఆస్ట్రేలియా, ఫ్రాన్స్, ఇటలీ, సింగపూర్, యునైటెడ్ అరబ్ ఎమిరేట్స్, యునైటెడ్ కింగ్ డమ్ వంటి అనేక దేశాల నుంచి మ్యూజియం రంగంలోని నిపుణులు పాల్గొంటున్నారు. ఈ సమావేశంలో పాల్గొనడానికి ప్రజలందరికీ అవకాశం ఉంటుంది. ఇప్పటికి 2300 మంది తమ పేర్లను నమోదు చేసుకున్నారు.
భారతదేశానికి స్వాతంత్య్రం సిద్ధించి 75 సంవత్సరాలు పూర్తి చేసుకుంటున్న సందర్భంగా దేశంలోని ప్రజలు, సంస్కృతి మరియు సాధించిన విజయాల యొక్క అద్భుతమైన చరిత్రను స్మరించుకుంటూ ప్రతిష్టాత్మకంగా నిర్వహించుకుంటున్న ‘ఆజాద్ కా అమృత్ మహోత్సవ్’ కార్యక్రమంలో భాగంగా ఈ సమావేశం నిర్వహించబడుతోంది.
ప్రపంచస్థాయి సమావేశాన్ని కేంద్ర సాంస్కృతిక, పర్యాటక, ఈశాన్య రాష్ట్రాల అభివృద్ధి  శాఖల మంత్రివర్యులు శ్రీ జి. కిషన్ రెడ్డి ప్రారంభించనున్నారు. ఈ సందర్భంగా శ్రీ జి. కిషన్ రెడ్డి మాట్లాడుతూ "భారతదేశం మానవ నాగరికత ప్రారంభమైనప్పటి నుండి గొప్ప సాంస్కృతిక వారసత్వం కలిగిన భూమి. ఆజాదీ కా అమృత్ మహోత్సవ్ ను జరుపుకుంటున్న ప్రస్తుత తరుణంలో, మన సాంస్కృతిక వారసత్వాన్ని సంరక్షించడం, శాశ్వతంగా కొనసాగించడం పట్ల కేంద్ర ప్రభుత్వం దృష్టి సారించిందని, అందుకు అనుగుణంగా అంకితభావంతో కృషి చేస్తున్నదని చెప్పడానికి నేను గర్విస్తున్నాను. భారతదేశంలోని 1000 కి పైగా మ్యూజియంలు ఈ సాంస్కృతిక వారసత్వాన్ని ప్రదర్శించడంలో మరియు సంరక్షించడంలో మాత్రమే కాకుండా, భవిష్యత్ తరాలకు అవగాహన కల్పించడంలో కూడా కీలక పాత్ర పోషిస్తాయి.’’
‘‘గత 7 సంవత్సరాలుగా డిజిటల్, ఆగ్మెంటెడ్ రియాలిటీ మరియు వర్చువల్ రియాలిటీ వంటి ఆధునిక సాంకేతిక పరిజ్ఞానాన్ని ఉపయోగించుకోవడం, ఆకర్షణీయమైన ప్రదర్శనలు, సమాచారంతో కొత్త మ్యూజియంలను నిర్మించడంపై నూతనంగా దృష్టి సారించడం జరిగింది. ఇప్పటికే ఉన్న మ్యూజియంలను కొత్త తరానికి అనువుగా ఉండేలా అభివృద్ధి చేయడానికి కూడా కేంద్ర ప్రభుత్వం పెద్ద మొత్తంలో ఖర్చు చేస్తోంది’’ అని మంత్రి తెలిపారు.
ఈ ప్రపంచస్థాయి సమావేశం, మ్యూజియం అభివృద్ధి మరియు నిర్వహణ రంగంలో ఉత్తమ పద్ధతులను మరియు ప్రణాళికలను గురించి చర్చించడానికి వీలుగా భారతదేశం మరియు ప్రపంచవ్యాప్తంగా ఉన్న ఈ రంగంలోని ప్రముఖులు, నిపుణులు మరియు అభ్యాసకులను ఒకే చోట చేరుస్తుంది. 25 మందికి పైగా మ్యూజియాలజిస్టులు మరియు మ్యూజియం నిపుణులు, మ్యూజియంల పునరుద్ధరణకు సంబంధించిన ప్రాధాన్యతలు మరియు అభ్యాసాలను పరిశీలిస్తారు. ఈ విధంగా పంచుకున్న విజ్ఞానం ద్వారా కొత్త మ్యూజియంల అభివృద్ధికి సంబంధించిన నమూనాను రూపొందించడం, పునరుద్ధరణకు సంబంధించిన విధానాలను అభివృద్ధి చేయడం మరియు భారతదేశంలో ఇప్పటికే ఉన్న మ్యూజియంలను పునరుద్ధరించడం జరుగుతుంది.
ఈ ఆన్ లైన్ సమిట్ నాలుగు విస్తృతమైన అంశాలను కలిగి ఉంటుంది. నమూనా, నిర్మాణం; నిర్వహణ; సేకరణ,  విద్య, సందర్శకులు
ఈ సమావేశంలో పాల్గొనడం కోసం : https://www.reimaginingmuseumsinindia.com/ వెబ్ సైట్ ను సందర్శించగలరు.
(Visitor Counter : 60
రసాయనాలు, ఎరువుల మంత్రిత్వ శాఖ
హైదరాబాద్లో టీకాల ఉత్పత్తిపై శ్రీ మన్సుఖ్ మాండవీయ.. శ్రీ కిషన్ రెడ్డి సమీక్ష
హైదరాబాద్లో టీకాల ఉత్పత్తిపై సమీక్షలో భాగంగా కేంద్ర ఎరువులు-రసాయనాల శాఖ, హోం శాఖ సహాయ మంత్రులు శ్రీ మన్సుఖ్ మాండవీయ, శ్రీ కిషన్ రెడ్డి ఇవాళ నగరంలోని భారత్ బయోటెక్ సంస్థలోని తయారీ యూనిట్తోపాటు ‘బయో సేఫ్టీ లెవల్-3’ సదుపాయాన్ని కూడా సందర్శించారు. ఔషధ శాఖ కార్యదర్శి శ్రీమతి ఎస్.అపర్ణ కూడా వారితోపాటు పరిశీలనలో పాల్గొన్నారు.
ఈ సందర్భంగా శ్రీ మాండవీయ మాట్లాడుతూ- దేశంలో ప్రతి ఒక్కరికీ టీకా లక్ష్యసాధన దిశగా టీకాల రూపకర్తలుసహా తయారీదారులకు తగిన మద్దతు ఇవ్వడంలో ప్రధానమంత్రి శ్రీ నరేంద్ర మోదీ నాయకత్వంలోని కేంద్ర ప్రభుత్వం పూర్తిగా కట్టుబడి ఉందని చెప్పారు. ఈ సమీక్షలో భాగంగా టీకాల ఉత్పత్తిని మరింత పెంచడంపై తయారీదారులతో మంత్రులిద్దరూ చర్చించారు.
(Visitor Counter : 141
ఆర్థిక మంత్రిత్వ శాఖ
కోవిడ్-19 తో పోరాడుతున్న ఆరోగ్య కార్యకర్తల కోసం పి.ఎం.జి.కె.పి. కింద ప్రకటించిన బీమా పథకం అమలును సమీక్షించిన - ఆర్థిక మంత్రి;
త్వరితగతిన పరిష్కారం మరియు ప్రయోజనం త్వరగా నామినీలకు చేరవలసిన అవసరాన్ని నొక్కి చెప్పిన - ఆర్ధిక మంత్రి.
ప్రధానమంత్రి గరీబ్ కళ్యాణ్ ప్యాకేజీ  కింద ప్రకటించిన కోవిడ్-19 తో పోరాడుతున్న ఆరోగ్య కార్యకర్తల భీమా పథకం అమలును సమీక్షించడానికి ఈ రోజు ఇక్కడ నిర్వహించిన సమావేశానికి కేంద్ర ఆర్థిక, కార్పొరేట్ వ్యవహారాల శాఖల మంత్రి శ్రీమతి నిర్మలా సీతారామన్ వీడియో కాన్ఫరెన్స్ ద్వారా అధ్యక్షత వహించారు. ఈ సమావేశంలో ఆర్థిక సేవల విభాగం, ఆరోగ్య, కుటుంబ సంక్షేమ మంత్రిత్వ శాఖ, న్యూ ఇండియా అస్యూరెన్స్ కంపెనీ లిమిటెడ్ కు చెందిన సీనియర్ అధికారులు పాల్గొన్నారు.
న్యూ ఇండియా అస్యూరెన్స్ కంపెనీ లిమిటెడ్ ఛైర్మన్, మేనేజింగ్ డైరెక్టర్ ఈ పథకం యొక్క ప్రధాన లక్ష్యం మరియు ఈ రోజు వరకు దాని అమలు స్థితి గురించి వివరాలను అందించారు.
బీమా క్లైములను వేగంగా పరిష్కరించడానికి రాష్ట్ర నోడల్ అధికారులతో అనుసరిస్తున్న విధానం గురించి, ఆరోగ్య మరియు కుటుంబ సంక్షేమ మంత్రిత్వ శాఖ అధికారులు తెలియజేశారు. మరణించిన వారి కుటుంబ వివరాలు సేకరించే సమయంలోనూ, చట్టపరమైన వారసుడి ధృవీకరణ పత్రాన్ని పొందే సమయంలోనూ ఎదుర్కొంటున్న సమస్యల గురించి కూడా ఈ సందర్భంగా వారు ప్రత్యేకంగా పేర్కొన్నారు.
ఈ రోజు వరకు అందుకున్న 147 సమాచార పత్రాలలో, 87 కోసం క్లెయిమ్ పత్రాలు సమర్పించబడ్డాయి, వాటిలో 15 చెల్లించబడ్డాయి, 4 చెల్లింపు కోసం ఆమోదించబడ్డాయి, 13 పరీక్షలో ఉన్నాయి. ఇంకా, మొత్తం 55 క్లైములు అనర్హమైనవిగా గుర్తించబడ్డాయి, వాటిలో 35 దావాలు బీమా పరిధికి వెలుపల వస్తాయి. వీటిలో, పోలీసు సిబ్బంది, ఆసుపత్రులతో సంబంధంలేని మునిసిపల్ కార్మికులు, విద్య, రెవిన్యూ మొదలైన శాఖలకు చెందినవారి క్లైములు ఉన్నాయి. కాగా, మరో 20 క్లైములలో మృతికి కారణం కోవిడ్-19 కు బదులు గుండెపోటు తదితర కారణాలు ఉన్నాయి.
సమావేశంలో, ఆర్థిక మంత్రి మాట్లాడుతూ, క్లైములు త్వరగా పరిష్కరించవలసిన ప్రాముఖ్యతను ఎత్తి చూపారు మరియు నామినీలకు త్వరగా ప్రయోజనం చేరవలసిన అవసరాన్ని నొక్కి చెప్పారు.
కార్మిక, ఉపాధికల్పన మంత్రిత్వ శాఖ
దుస్తుల తయారీ కర్మాగారాల్లో కార్మికులు
గణాంకాలు, పథకాల అమలు మంత్రిత్వశాఖ ఆధ్వర్యంలో 2017-18 నుంచి ఉద్యోగ, నిరుద్యోగ గణాంకాలను ఎప్పటికప్పుడు సర్వే ద్వారా సేకరిస్తూ ఉన్నారు. మళ్ళీ లెక్కించే సర్వే సమయం వచ్చే ఏడాది జూలై నుంచి ఆ తరువాత వచ్చే జూన్ దాకా ఉంటుంది. తాజాగా అందుబాటులో ఉన్న సర్వే గణాంకాల ప్రకారం 15 ఏళ్ళకు పైబడిన వయసున్న వారిలో కార్మిక జనాభా 2020-21 లో 52.6% ఉంది. అది అంతకు ముందు సంవత్సరం 2019029 లో 50.9% గా నమోదైంది. అదే రెండు సంవత్సరాలలో దుస్తుల తయారీ కర్మాగారాల్లో పనిచేసేవారి వివరాలు ఇలా ఉన్నాయి:
|
|
సాధారణంగా పరిశ్రమలో పనిచేసే వారి శాతంలో దుస్తుల తయారీలో పనిచేసే వారి శాతం
|
|
సంవత్సరం
|
|
పురుషులు
|
|
స్త్రీలు
|
|
మొత్తం
|
|
2019-20
|
|
1.44
|
|
3.72
|
|
2.08
|
|
2020-21
|
|
1.44
|
|
4.00
|
|
2.20
మూలం: పి ఎల్ ఎఫ్ఎస్, గణాంకాలు, పథకాల అమలు మంత్రిత్వశాఖ
పైన పేర్కొన్న సమాచారాన్ని బట్టి దుస్తుల తయారీ పరిశ్రమలో పనిచేస్తున్నవారి శాతం 2019-20 తో పోల్చుకున్నప్పుడు 2020-21 లో పెరుగుదల నమోదు చేసుకుంది.
భారత ప్రభుత్వం 1948 లో చేసిన ఫ్యాక్టరీల చట్టం ఈ చట్టం కింద నమోదు చేసుకున్న కార్మికుల వృత్తిపరమైన భద్రతకు, ఆరోగ్యానికి, మహిళలతోసహా అందరు కార్మికుల సంక్షేమానికి పాటుపడుతుంది. పని ప్రదేశంలో కార్మికుల భద్రతకోసం చేసిన వృత్తిపరమైన భద్రతాచర్యలు దుస్తుల కర్మాగారాలకు కూడా వర్తిస్తాయి. 1948 నాటి ఫాక్టరీల చట్టాన్ని, దానిలోని నిబంధనలను ఆయా రాష్ట్ర ప్రభుత్వాల చీఫ్ ఇన్స్పెక్టర్ ఆఫ్ ఫాక్టరీస్ లేదా పారిశ్రామిక భద్రత, ఆరోగ్య విభాగం డైరెక్టర్ అమలు చేస్తారు. అయితే, పని ప్రదేశంలో మహిళా కార్మికుల ఫిర్యాదులకు సంబంధించిన సమాచారాన్ని ఎక్కడికక్కడే తప్ప ఈ మంత్రిత్వశాఖ సేకరించటం లేదు.
పని ప్రదేశాల్లో మహిళల లైంగిక వేధింపుల నిరోధక, పరిష్కార చట్టం, 2013 కూడా ప్రభుత్వం రూపొందించింది. పనితో నిమిత్తం లేకుండా మహిళలందరికీ వారి పని ప్రదేశాలలో సురక్షితమైన వాతావరణం కల్పించటం దీని లక్ష్యం. పైన చెప్పిన చట్టం వలన 10 లేదా అంత కంటే ఎక్కువమందిని నియమించుకునే ప్రైవేట్ లేదా ప్రభుత్వ సంస్థ ఏదైనప్పటికీ తప్పనిసరిగా లైంగిక వేధింపుల మీద ఫిర్యాదులు తీసుకోవటానికి ఒక అంతర్గత కమిటీని ఏర్పాటు చేయాల్సి ఉంటుంది. అదే విధంగా రాష్ట్ర ప్రభుత్వాలయి ప్రతి జిల్లాలో ఒక స్థానిక కమిటీని ఏర్పాటు చేసి, 10 మంది లోపు సిబ్బంది ఉన్న సంస్థలలో యజమాని మీదనే ఫిర్యాదు ఉన్నపక్షంలో ఆ ఫిర్యాదులు తీసుకోవాలి.
కోవిడ-19 సంక్షోభ సమయంలో ప్రభుత్వం ఈ విషయంలో అనేక చర్యలు తీసుకుంది. వన్ స్టాప్ సెంటర్స్ లాంటి సంస్థలు, మహిళల హెల్ప్ లైన్ సార్వత్రీకరణ, ఉజ్జ్వల హోమ్స్, స్వధార గ్రే, బాలికా సంరక్షణ సంస్థలు, చైల్డ్ లైన్ , ఎమర్జెన్సీ స్పందన సహాయ వ్యవస్థ  అందుబాటులో ఉండేట్టు, మహిళలకు సత్వర సేవలు అందేలా చూసింది. లాక్ డౌన్ సమయంలో జాతీయ మహిళా కమిషన్ కూడా క్లిష్టపరిస్థితుల్లో ఉన్న మహిళలకోసం తగిన సహాయ చర్యలు చేపట్టింది.
కేంద్ర కార్మిక, ఉపాధి శాఖ సహాయ మంత్రి శ్రీ రామేశ్వర తేలి ఈ రోజు లోక్ సభలో ఒక ప్రశ్నకు ఇచ్చిన లిఖిత పూర్వక సమాధానంలో ఈ సమాచారమ అందించారు.
ప్రధాన మంత్రి కార్యాలయం
ఉత్తరాఖండ్ స్థాపన దినం సందర్భంగా ఉత్తరాఖండ్ నివాసులకు అభినందనలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఉత్తరాఖండ్ స్థాపన దినాన్ని పురస్కరించుకొని ఉత్తరాఖండ్ నివాసులకు అభినందనలు తెలిపారు.
“विकास के पथ पर अग्रसर उत्तराखंड के निवासियों को राज्य के स्थापना दिवस की हार्दिक शुभकामनाएं। ఉత్తరాఖండ్ స్థాపన దినం నాడు ఉత్తరాఖండ్ రాష్ట్ర ప్రజలకు శుభాకాంక్షలు’’ అని ప్రధాన మంత్రి తన సందేశంలో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.31 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
11,31,46,900
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 11.31 కోట్లకు పైగా  డోసులు అందుబాటులో ఉన్నాయి.
|
ఆరోగ్య, కుటుంబ సంక్షేమ మంత్రిత్వ శాఖ
|
కోవిడ్ -19 వాక్సినేషన్ అప్డేట్ - 235 వ రోజు
దేశంలో వాక్సినేషన్ 70 కోట్ల డోస్లు దాటిన సందర్భంగా ఆరోగ్య కార్యకర్తలు, ప్రజలందరికీ అభినందనలు తెలిపిన కేంద్ర ఆరోగ్య శాఖ మంత్రి
కేవలం గత 13 రోజుల వ్యవధిలో 10 కోట్ల డోస్లు వేయడం జరిగింది.
కోవిడ్ -19 వాక్సినేషన్లో భాగంగా ఇండియా చరిత్రాత్మక 70 కోట్ల మైలురాయిని  ఈరోజు దాటింది. ఈరోజు రాత్రి 7 గంటల సమయం వరకు 67 లక్షలకు పైగా వాక్సిన్ డోస్లు  వేశారు. రోజువారి వాక్సినేషన్ గణాంకాల మొత్తానికి సంబంధించిన సమాచారం రాత్రి పొద్దుపోయే సమయానికి వచ్చే అవకాశం ఉంది. దీనితో వాక్సినేషన్ గణాంకాలు మరింత పెరిగే అవకాశం ఉంది.
దేశంలో వాక్సినేషన్కు సంబంధించి చరిత్రాత్మక 70 కోట్ల మైలు రాయిని దాటినందు కు కేంద్ర ఆరోగ్య శాఖ మంత్రి శ్రీ మన్నుఖ్ మాండవీయ ఆరోగ్య కార్యకర్తలందరినీ అభినందించారు. కేవలం గత 13 రొజుల వ్యవధిలో దేశంలో పది కోట్ల వాక్సిన్ డోసులు వేయడం చెప్పుకోదగినది..
వాక్సిన్ డోస్ల కవరేజ్ మొత్తం,
వాక్సిన్డోస్ల మొత్తం కవరేజ్కు సంబంధించిన సమాచారాన్ని ఆయా ప్రాధాన్యతా వర్గాల ప్రాతిపదికగా కింది విధంగా వర్గీకరించడం జరిగింది.
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,61,604
|
|
2nd Dose
|
|
85,17,232
|
|
FLWs
|
|
1st Dose
|
|
1,83,32,425
|
|
2nd Dose
|
|
1,37,16,515
|
|
Age Group 18-44 years
|
|
1st Dose
|
|
28,12,08,799
|
|
2nd Dose
|
|
3,72,19,545
|
|
Age Group 45-59 years
|
|
1st Dose
|
|
13,89,38,881
|
|
2nd Dose
|
|
5,96,32,288
|
|
Over 60 years
|
|
1st Dose
|
|
9,07,78,508
|
|
2nd Dose
|
|
4,76,49,999
|
|
Cumulative 1st dose administered
|
|
53,96,20,217
|
|
Cumulative 2nd dose administered
|
|
16,67,35,579
|
|
Total
|
|
70,63,55,796
ఈరోజు వాక్సినేషన్ కార్యక్రమం కింద సాధించినది, ప్రాధాన్యతా గ్రూప్ల వారీగా కింద ఇవ్వబడింది.
|
|
Date: 7th September, 2021 
|
|
HCWs
|
|
1st Dose
|
|
178
|
|
2nd Dose
|
|
14,433
|
|
FLWs
|
|
1st Dose
|
|
896
|
|
2nd Dose
|
|
55,338
|
|
Age Group 18-44 years
|
|
1st Dose
|
|
32,71,235
|
|
2nd Dose
|
|
12,50,995
|
|
Age Group 45-59 years
|
|
1st Dose
|
|
8,23,171
|
|
2nd Dose
|
|
6,23,690
|
|
Over 60 years
|
|
1st Dose
|
|
3,79,330
|
|
2nd Dose
|
|
3,24,432
|
|
1st Dose Administered in Total
|
|
44,74,810
|
|
2nd Dose Administered in Total
|
|
22,68,888
|
|
Total
|
|
67,43,698
కోవిడ్ -19 నుంచి ప్రజలను రక్షించేందుకు వాక్సినేషన్ ప్రక్రియ ఒక ఉపకరణంగా ఉంది. దీనిని అత్యున్నతస్థాయిలో క్రమం తప్పకుండా ఎప్పటికప్పుడు సమీక్షించడం జరుగుతోంది.
మానవ వనరుల అభివృద్ధి మంత్రిత్వ శాఖ
ఏక్ భారత్ శ్రేష్ఠ్ భారత్ స్ఫూర్తిని కొనసాగిస్తున్న గువాహటి ట్రిపుల్ ఐటీ
"రాజస్థాన్ టూరిజం అండ్ ట్రావెల్స్" అంశంపై పోస్టర్ల తయారీ పోటీ నిర్వహణ
ఆన్లైన్ ద్వారా ఇళ్ల నుంచే పోటీలో పాల్గొన్న విద్యార్థులు
భారతదేశ భిన్నత్వంలో ఏకత్వం స్ఫూర్తిని దేశవ్యాప్తంగా జరుపుకునేందుకు, ఏక్ భారత్ శ్రేష్ఠ్ భారత్  కార్యక్రమాన్ని కేంద్ర ప్రభుత్వం నిర్వహిస్తోంది. కేంద్ర మానవ వనరుల అభివృద్ధి మంత్రిత్వ శాఖ ఈ కార్యక్రమానికి నోడల్ మంత్రిత్వ శాఖగా వ్యవహరిస్తోంది. మరికొన్ని శాఖలు, రాష్ట్రాలతో కలిసి కార్యక్రమాన్ని కొనసాగిస్తోంది. లాక్డౌన్ సమయంలోనూ ఈబీఎస్బీని కొనసాగించేందుకు గువాహటి ట్రిపుల్ ఐటీ పోస్టర్ తయారీ పోటీని ఇటీవల నిర్వహించింది. విద్యార్థులు ఇళ్ల నుంచే ఆన్లైన్ ద్వారా పోటీలో పాల్గొనాలని సూచించింది. "రాజస్థాన్ టూరిజం అండ్ ట్రావెల్స్"ను పోటీ అంశంగా నిర్ణయించి, పోస్టర్లు రూపొందించాలని చెప్పింది.
లాక్డౌన్ కారణంగా విద్యాసంస్థ కార్యకలాపాలు చాలావరకు ఆగిపోయి విద్యార్థులు, సిబ్బంది, అధ్యాపకులు క్యాంపస్ నుంచి వెళ్లిపోయారు. ఈబీఎస్బీ నిర్వహణపైనా ఆ ప్రభావం పడింది. అయినా, ఈబీఎస్బీకి సంబంధించిన ఏప్రిల్ నెల కార్యక్రమాన్ని మే 1వ తేదీన ట్రిపుల్ ఐటీ నిర్వహించింది. విద్యార్థుల్లో రాజస్థాన్పై అవగాహన పెంచడానికి ఈబీఎస్బీ కింద ఈ పోటీని ఏర్పాటు చేసింది.
గువాహటి ట్రిపుల్ ఐటీకి చెందిన 'కల్రావ్-లిటెరరీ క్లబ్' విద్యార్థులు ఈ కార్యక్రమానికి నేతృత్వం వహించారు. బీటెక్ మొదటి సంవత్సరం చదువుతున్న, క్లబ్లో చురుకైన సభ్యులైన మేఘన సింగ్, ప్రియాంక కుమారి ఆన్లైన్ పోటీ నిర్వహణకు సమన్వయకర్తలుగా వ్యవహరించారు. ఈ పోటీని చేతితో తయారీ, డిజిటల్ అనే రెండు విభాగాల్లో నిర్వహించారు. దేశవ్యాప్తంగా 14 మంది  తమ ఇళ్ల నుంచే ఆన్లైన్లో పోటీలో పాల్గొన్నారు.
డిజిటల్ విభాగంలో పోటీలో పాల్గొన్నవారు అతిక్ కె.ఎన్., జి.ప్రణయ్, ప్రియాంక కుమారి, అమితేష్ కుమార్, గుర్నూర్ సింగ్, ప్రియంరాజ్, రిచా, సాయికుమార్ మేధ, ఉత్కర్ష్ కుమార్. చేతితో పోస్టర్ తయారీ విభాగంలో పాల్గొన్నవారు జె.పూజిత, రోహిత్ జైన్, సాయంతాని దత్తా, జైషు యాదవ్, అనన్య. ఆకృతి, ఇతివృత్తం, సృజనాత్మకత, వాస్తవికత ఆధారంగా విజేతలను నిర్ణయించారు. అసాధారణ పోస్టర్లు ట్రిపుల్ ఐటీకి చేరాయి. రాజస్థాన్ అందాలను వర్ణిస్తూ విద్యార్థులు చాలా కష్టపడి అద్భుతమైన పోస్టర్లను ఆవిష్కరించారు.
డిజిటల్ పోస్టర్ విభాగంలో అతిక్ కమలేశ్వర్ దాస్ మొదటి బహుమతి, జి.ప్రణయ్ రెండో బహుమతి, ప్రియాంక కుమారి మూడో బహుమతి పొందారు. చేతితో తయారీ విభాగంలో జె.పూజిత, రోహిత్ జైన్ మొదటి, రెండు స్థానాల్లో నిలిచారు.